ત્રીજી આપણી અપેક્ષા હોય છે કે આખી દુનિયા અમને પ્યાર કરે અથવા એવી ઈચ્છા થાય કે આખું જગત જેને પ્યાર કરતું હોય એવી કોઈ વ્યક્તિ આપણને મહોબ્બત કરે. એ આપણી અપેક્ષા હોય છે. અહીં કોઈ સાંસારિક ભાવની વાત નથી. આખું જગત જેને પ્રિય સમજતું હોય એવા કોઈ પ્રિયતમ આપણને પ્રિય સમજે. એના માટે પણ પરમેશ્વરનું નામ જ કામ આવશે. એક ચોથો મનોરથ; આપણે સૌને પ્રેમમાર્ગમાં, ભક્તિમાર્ગમાં સ્વાભાવિક ઈચ્છા હોય કે આપણે શિખરે પહોંચીએ. આપણી ભક્તિ શિખરે પહોંચે. નામ પ્રસાદથી પ્રહલાદજી ભક્ત શિરોમણિ બની ગયા. કેન્દ્રમાં છે ભુવનેશ્વરનું નામ. ભુવનેશ્વરના નામની કૃપાથી પ્રહલાદ ભક્તિનું શિખર સર કરી ગયા; પ્રેમના ઉત્તુંગ શિખર પર બેસી ગયા. ભક્તોમાં શિરોમણી થઈ ગયા. જીવના નાતે આપણો એક બીજો મનોરથ હોય છે કે આપણું સ્થાન સ્થિર થાય. આપણને કોઈ ચલિત ન કરે. દુનિયાભરના પદ ચલાયમાન છે. નિવૃત્ત થઇ જઈશું કે રાજીનામું આપવું પડશે. મુદતો પૂરી થઇ જાશે, પદ ખાલી થઇ જશે. આપણે કાયમી સ્થિર નહીં થઈ શકીએ. અને સાધકની ઈચ્છા હોય છે કે અમારું સ્થાપન કાયમી હો. જોકે ગ્લાનિથી ધ્રુવે ભુવનેશ્વરનું નામ, હરિનું નામ લીધું તો પણ ફળ મળ્યું.; મનોરથ પૂરો થયો; અચલતા પ્રાપ્ત કરી; સ્થિરતા પ્રાપ્ત કરી ; ધ્રુવતા પ્રાપ્ત કરી. અને ભગવાન કહે છે હું મારા ભક્તોના વશમાં રહું છું. તો, મુક્ત થવું હોય તો પણ ભુવનેશ્વરનું નામ લો.